Boek: ‘Die duisend en eerste nag’ – Francois BloemhofFrançois Bloemhof 1001 nagte, 1001 wonders, 1001 gevare. Wanneer Herman Swart se tweelingsuster, Herma, onverwags sterf, val ŉ deel van hom weg. Hy raak toenemend eensaam en onttrek hom in ŉ wêreld van ou rolprente. Hy sien haar in sy eie spieëlbeeld en hoor haar op ongeleë tye. ŉ Bykomende traumatiese ervaring versplinter sy wêreld finaal en Herman verval in ŉ diep koma. Hy bevind hom binne-in ŉ avontuur, ŉ nagmerrie, ŉ wêreld waarin droom, fantasie, flieks, vervolgverhale, musiek en die gotiese ineenvleg. In hierdie vreemde, magiese realisme beweeg hy tussen plekke, ontmoet verskeie karakters en word weggelok deur die prinses, ŉ meisie wat baie aan Herma herinner. François Bloemhof het al plaaslik en wêreldwyd vir talle literêre baanbrekers gesorg, maar met hierdie unieke lees-luister-en-kyk-ervaring oortref hy homself. Die duisend en eerste nag het geen geduld met ou, veilige storiegrense nie. Prys: R150,00* *Prys onderworpe aan verandering Koop die boeke by Graffiti Boeke